
**บันทึกข้อความ**

**ด่วน**

**ด่วน**

**ส่วนราชการ** มหาวิทยาลัยราชภัฏสกลนคร สำนักงานอธิการบดี กองนโยบายและแผน โทร. 76

**ที่** อว ๐62๑ /ว 856 **วันที่** 11 พฤศจิกายน ๒๕๖4

**เรื่อง** ขอความอนุเคราะห์จัดทำข้อมูลสรุปตัวชี้วัดและผลลัพธ์จากการดำเนินงานโครงการยกระดับเศรษฐกิจและสังคมรายตำบลแบบบูรณาการ

เรียน «F2» («F3»)  
  
 **1. ต้นเรื่อง/เรื่องเดิม**

ตามหนังสือกระทรวงการอุดมศึกษา วิทยาศาสตร์ วิจัยและนวัตกรรม ที่ อว 0224.1/ว17008 ลงวันที่ 8 พฤศจิกายน 2564 เรื่อง การจัดทำข้อมูลสรุปตัวชี้วัดและผลลัพธ์จากการดำเนินงานโครงการยกระดับเศรษฐกิจและสังคมรายตำบลแบบบูรณาการ หน่วยงานของท่านได้ดำเนินการพัฒนาตำบลภายใต้โครงการยกระดับเศรษฐกิจรายตำบลแบบบูรณาการ 1 ตำบล 1 มหาวิทยาลัย และมีการดำเนินกิจกรรมจำนวน 4 กิจกรรมหลัก ได้แก่ การพัฒนาสัมมาชีพการพัฒนาสัมมาชีพและสร้างอาชีพใหม่ (การยกระดับสินค้า OTOP/อาชีพอื่นๆ) การสร้างและพัฒนา Creative Economy (การยกระดับการท่องเที่ยว) การนำองค์ความรู้ไปช่วยบริการชุมชน (Health Care/เทคโนโลยีด้านต่างๆ) และการส่งเสริมด้านสิ่งแวดล้อม/Circular Economy (การเพิ่มรายได้หมุนเวียนให้แก่ชุมชน) ให้แก่ชุมชน ตามรูปแบบกิจกรรมที่จะเข้าไปดำเนินการใน

พื้นที่ที่รับผิดชอบ และให้บรรลุเป้าหมายตามวัตถุประสงค์ของโครงการ นั้น

**2. ข้อเท็จจริง**

มหาวิทยาลัยจะต้องรวบรวมข้อมูลสรุปตัวชี้วัดและผลลัพธ์จากการดำเนินงานโครงการยกระดับเศรษฐกิจและสังคมรายตำบลแบบบูรณาการ ระดับตำบล (TSI) และระดับมหาวิทยาลัย (USI) และจัดส่งให้กับสำนักปลัดกระทรวงการอุดมศึกษาฯ ภายในวันที่ 15 ธันวาคม 2564

3. ข้อเสนอพิจารณา

ในการนี้ มหาวิทยาลัย จึงขอความอนุเคราะห์ตำบลของท่านดำเนินการจัดทำข้อมูลสรุปตัวชี้วัดและผลลัพธ์จากการดำเนินงานโครงการยกระดับเศรษฐกิจและสังคมรายตำบลแบบบูรณาการ ระดับตำบล (TSI) ตามแบบฟอร์ม (เอกสารแนบ) กำหนดส่งภายในวันพฤหัสบดีที่ 25 พฤศจิกายน 2564 เมื่อท่านดำเนินการเรียบร้อยแล้วกรุณาส่งทางอีเมลล์ [plan@snru.ac.th](mailto:plan@snru.ac.th) เพื่อจักรวบรวมและจัดทำข้อมูลสรุปตัวชี้วัดและผลลัพธ์ระดับมหาวิทยาลัย (USI) ต่อไป

จึงเรียนมาเพื่อโปรดพิจารณา และพิจารณาดำเนินการต่อไปจักขอบคุณยิ่ง



 (ผู้ช่วยศาสตราจารย์ชาคริต ชาญชิตปรีชา)  
 รักษาราชการแทนอธิการบดีมหาวิทยาลัยราชภัฏสกลนคร

.........................ร่าง/พิมพ์  
.....................................ตรวจ

**ดาวน์โหลดเอกสาร**